钦定古今图书集成/明伦汇编/氏族典/第540卷 > 《廖用贤尚友录》 > 翟进
## 钦定古今图书集成/明伦汇编/氏族典/第540卷 > 《廖用贤尚友录》 > 翟进

按《宋史翟兴传》：“兴弟进，字先之，以捕盗劳补下班殿
侍，累功克京西第一将。金人逼灵山砦，进父子兄弟
与之战，溃围至高都，集乡兵七百人，夜行昼伏，五日
至洛城。夜半破关入，擒高世由，再捷于伊阳白草坞。
授武义大夫、阁门宣赞舍人，屡与金人夹河战，乘胜
入洛阳。金人聚怀、卫、蒲、孟数州之众，薄城下，斧诸门”
入，进率士卒巷战，次子亮死之。迁武功大夫，充京西
北路兵马都钤辖，寻授马步军副总管，升本路制置
使。会杨进遣数百骑绝水犯进营，进乘半渡击之，追
贼数十里，破贼四砦，马惊坠堑，为贼所害。赠左武大
夫、忠州刺史，官其后五人。